له‌شوون شعر كلاسيكی خاوه‌ن شيوازيگ شعر و نويسانن خوه‌يه‌ و شعره‌يلی چ له‌لايه‌ن شيواز و چ له‌ناوه‌ڕوكه‌وه‌ له‌و نه‌وه‌ سيمايگ تايبه‌ت وه‌خوه‌ی ديريگ ، وه‌لی وه‌ل ئه‌وه‌يشا هێمن كه‌فيگه‌ ناو نه‌وه‌ی شعر تازه‌ی كوردی و شعر كلاسيكی كوردی و له‌ هه‌ردوگ شيواز نويسانن خاوه‌ن بنه‌ڕه‌ت تايبه‌تيگه‌ وه‌خوه‌ی . له‌شعره‌يلی ك شيوه‌يگ كلاسيكی تازه‌ وه‌پيانه‌وه‌ دياره‌ له‌شيوازه‌يل كيش يا وه‌زن عه‌ره‌بی لاده‌يگ و شيواز (كيش په‌نجه‌يی) تيه‌ريگه‌ كار له‌ شيوه‌ی بڕگه‌ بڕگه‌كردن وشه‌وه‌ .
وه‌لی ئه‌گه‌ر بايگ ته‌ماشا بكه‌يم دوينيم له‌ڕوی ناوه‌ڕوكيشه‌وه‌ ، شعره‌يلی فره‌ له‌هس نه‌ته‌وايه‌تی و سياسيه‌وه‌ نقوم بوون فره‌ چنه‌ قاڵب نه‌ته‌وايه‌تی وه‌بی ئه‌وه‌ك جوانيه‌يل سروشت و ئافره‌ت يا ژن له‌لای گوم بوون . ئمجا له‌ی باوه‌ت و ناوه‌ڕوكه‌ ، زوان شعريی هێمن ره‌وانی فره‌ كاريگه‌ر وجوانيگ گريگه‌ خوه‌ی و شيوازه‌يل تازه‌ی ته‌كنيك شعر تيه‌ريگه‌ كار، وه‌تايبه‌ت له‌ڕوی ره‌وانيه‌وه‌ ك هێمن له‌ی باوه‌ته‌وه‌ شعره‌يلی پڕن له‌ڕه‌گه‌زه‌يل شعر ره‌وان ، جوير ئه‌وه‌ك چوين له‌شعر هێمن هه‌ناسه‌يگ خه‌مين و قويل رۆمانسی خه‌يگه‌ كار ك له‌تی هس وه‌ ئه‌وه‌ كه‌يد وه‌ل سووزه‌يليا كاريگه‌ر بويده‌و هه‌مان وه‌خت وه‌ليا ئه‌و هسه‌يله‌ وه‌ره‌و خوه‌شه‌ويسی و ناديار به‌نه‌د ، وه‌تايبه‌ت له‌و شعره‌يله‌ ك له‌كتاو شعر (ناڵه‌ی جودايی) ك له‌تی شاعر باوه‌ته‌يل ئه‌زموون شعری خوه‌ی نويساگه‌ و گشت ئه‌وانه‌ك خوه‌ننه‌ی وه‌جاريگ كاريگه‌ر بوون وه‌پی .
